# *Výbor*

# *Národnej rady Slovenskej republiky*

*pre hospodársku politiku*

82. schôdza výboru

Číslo: HPP - 1466 /2009

##### *Výpis zo zápisnice*

**Výboru Národnej rady Slovenskej republiky**

**pre hospodársku politiku**

zo 6. októbra 2009

**Výbor Národnej rady Slovenskej republiky**

**pre hospodársku politiku**

prerokoval vládny návrhzákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov (tlač **1191**).

Predmetný návrh na rokovaní výboru uviedol Peter Kažimír, štátny tajomník Ministerstva financií SR.

Spravodajcom výboru bol poslanec Peter Pelegrini.

Výbor neprijal uznesenie, keďže navrhnuté uznesenie nezískalo potrebný súhlas požadovanej nadpolovičnej väčšiny prítomných členov výboru podľa § 52 ods. 4 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a  čl. 84 ods. 2 Ústavy Slovenskej republiky v znení neskorších predpisov.

O návrhu uznesenia, ktoré predložil poslanec Peter Pelegrini hlasovali poslanci nasledovne. Z celkového počtu 12 poslancov Výboru Národnej rady Slovenskej republiky pre hospodársku politiku bolo prítomných 10 poslancov. Za návrh predneseného uznesenia hlasovali 5 poslanci, 5 poslanci sa zdržali hlasovania, hlasovali všetci poslanci.

Maroš **K o n d r ó t**

predseda výboru

Peter **P e l e g r i n i**

Stanislav **K a h a n e c**

overovatelia výboru

# *Výbor*

*Národnej rady Slovenskej republiky*

*pre hospodársku politiku*

82. schôdza výboru

Číslo: HPP - 1466 /2009

Návrh

**xxx**

U z n e s e n i e

**Výboru Národnej rady Slovenskej republiky**

**pre hospodársku politiku**

zo 6. októbra 2009

**Výbor Národnej rady Slovenskej republiky**

**pre hospodársku politiku**

prerokoval vládny návrh zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov (tlač **1191**) a

#### s ú h l a s í

s vládnym návrhom zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov (tlač **1191**);

#### o d p o r ú č a

# Národnej rade Slovenskej republiky

vládny návrh zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov (tlač **1191**) schváliť so zmenami a doplnkami uvedenými v prílohe tohto uznesenia;

#### u k l a d á

predsedovi výboru predložiť stanovisko výboru k uvedenému návrhu zákona predsedovi gestorského Výboru Národnej rady Slovenskej republiky pre financie, rozpočet a menu.

Maroš **K o n d r ó t**

predseda výboru

Peter **P e l e g r i n i**

overovateľ výboru